Andy Goldsworthy

**Endis Goldsvortis** (, g. 1956) – Anglijos XX a. pabaigos ir XXI a. pradžios skulptorius, žemės menininkas.
## Biografija
Endis Goldsvortis gimė 1956 m. liepos 26 d. Seil Mure (Češyras, dabar Didysis Mančesteris). Jis mokėsi Bradfordo dailės mokykloje ir Prestono politechnikoje. Skulptūros srityje pradėjo dirbti nuo apie 1970-ųjų vidurio. Endis Goldsvortis savo kūriniams naudoja natūralias gamtoje randamas medžiagas, įskaitant sniegą, ledą. Daugelis jo šių kūrinių yra trumpalaikiai ir menininkas juos įamžina fotografijomis, kurios vėliau publikuojamos knygose ar įsigijamos muziejų. Fotografijos yra principinė priemonė, kuriomis E. Goldsvortis platina savo meno pavyzdžius. Savo kūriniams kurti skulptorius nenaudoja jokių dirbtinių rišiklių ar priemonių, nes, pasak jo: *„jei aš naudočiau klijus, tai prarasčiau atradimo džiaugsmą, kaip medžiagos gali būti sujungtos tarpusavyje natūraliai“*. 2000 m. jis užėmė profesoriaus vietą Kornelio universitete Niujorke (iki 2006 m.). 2001 m. pasirodė filmas apie menininko kūrybą „Upės ir bangos“ (*Rivers and Tides*). Menininkas surengė daugiau nei 70 parodų įvairiose pasaulio vietose bei instaliacijų daugelyje muziejų, tarp jų − J. Paul Getty muziejuje Los Andžele, Metropoliteno muziejuje Niujorke ir Liverpulio Teit galerijoje. Endis Goldsvortis nuolat gyvena ir kuria Škotijos Penponto kaime Damfryje.
## Publikacijos
**Rain sun snow hail mist calm: Photo works by Andy Goldsworthy* (The Henry Moore Centre for the Study of Sculpture, Leeds City Art Gallery and Northern Centre for Contemporary Art, Sunderland, 1985)
**Evidence* (London, 1986)
**Winter Harvest* (Edinburgh, 1987)
**Touching North*, (Edinburgh, 1989)
**Snowballs in Summer Installation* (Old Museum of Transport, Glasgow, 1989)
**Andy Goldsworthy* (London, 1990)
**Andy Goldsworthy: A Collaboration with Nature* (New York, 1990)
**Hand to Earth: Andy Goldsworthy Sculpture 1976−1990* (Leeds, 1990) 
**Stone* (New York, 1994)
**Wood* (London, 1994)
**Sheepfolds* (London, 1996)
**Arch* (London, 1999)
**Time* (London, 2000)
**Wall* (London, 2000)
**Refuges d'Art* (Digne, 2002)
**Passage* (London, 2004)
**Andy Goldsworthy: touching nature* (Maidstone: Crescent Moon, 2005)
**Enclosure* (New York: Abrams, 2007)
**Andy Goldsworthy at Yorkshire Sculpture Park* (West Bretton, Wakefield: YSP, 2007)
**Andy Goldsworthy: en las entrañas del árbol* (Madrid: Museo Nacional Centro de Arte Reina Sofía, 2007)
**Andy Goldsworthy* (Gardners Books, 2009)
**The Andy Goldsworthy project* (New York: Thames & Hudson, 2010)
**Andy Goldsworthy* (Pori Art Museum, 2011)
**Stone - Andy Goldsworthy* (London: Thames & Hudson, 2011)
**Andy Goldsworthy: Ephemeral Works 2004−2014* (Abrams Books, New York, 2015)

## Galerija
* E. Goldsvorčio ankstyvųjų kūrinių nuotraukų katalogas

Sculpture in National Museum of Scotland by Andy Goldsworthy.jpg| Skulptūra Škotijos nacionaliniame muziejuje Edinburge
"Taking a Wall for a Walk" - Grizedale Forest - geograph.org.uk - 36895.jpg| „Pasiimti sieną pasivaikščiojimui“ Grizdeilo miške (Ežerų kraštas, Anglija
Cone by Andy Goldsworthy, Royal Botanic Garden, Edinburgh.JPG| „Kūgis“ (Karališkasis botanikos parkas, Edinburgas)
Andy Goldsworthy wall (24589362590).jpg| „Siena“


## Nuorodos

* Vašingtono nacionalinės dailės galerijos informacija 
* Parodų, monografijų, viešųjų užsakymų ir apdovanojimų sąrašas 
* Ian Chilvers, John Glaves-Smith. *A Dictionary of Modern and Contemporary Art*. Oxford University Press, 2009, p. 276
* *[https://www.youtube.com/watch?v=YneW7xksBHY „Rivers and Tides“* Youtube kanale].